
Zala Megyei Népművészeti Egyesület
(
Székhely: 8900 Zalaegerszeg, Gébárti-tó, 0737/80 hrsz.
Levelezési cím: 8901 Zalaegerszeg, Pf.: 161.
Telefon/fax: (92)312-744    Mobil: 30/2566711

E-mail: gebart@invitel.hu
A Zala Megyei Népművészeti Egyesület

2015. évi szakmai beszámoló
I. Képzések

1. Fafaragó, hímző, szövő tervezési gyakorlat (130 fő)
„Népi Kézműves Közösségek a Nyugat- Dunántúlon” c. Konferencia keretében.

2015. február 21., Keresztury Dezső VMK
2. Országos Csipkekészítő Továbbképzés (8 fő)
Téma: A Pannónia csipke jellegzetes virág motívumainak feldolgozása

2015. március 27-29., Kézművesek Háza

3. Hímző továbbképzés (16 fő)
Téma: Azsúr öltéstechnikák tanulása és alkalmazása

2015. március 28., Kézművesek Háza

4. Kovács továbbképzés (5 fő)
Téma: Kovácsművesség a művészettörténeti korokban

2015. március 29., Kézművesek Háza
5. „Népi kismesterségek tehetséggondozó szakköre” (20 fő)
Nemzeti Tehetség Program keretében, a Csertán Sándor Általános Iskolában 30 órában oktattunk 3. és 4. osztályos gyerekeket a bőrtárgykészítés alapjaival, valamint készítettek játékokat gyékényből, csuhéból és szalmából.

2015. április-május. Nemesapáti
II. Táborok (nyári népművészeti alkotótáborok)
1. „Ősi csipkefajta- a Sprang csipke”- XV. Országos Csipkekészítő Tábor (12 fő)
 2015.06.29-07.04.

Helyszín: Zalaegerszeg, Kézművesek Háza

2. Országos Kovács Tábor (12 fő)
2015.06.29-07.04.

Helyszín: Zalaegerszeg, Kézművesek Háza

3. „Zalai háziipari tevékenységünk, a kópic és a grábla”- Szalmakötő és fafaragó tábor (13 fő)
2015.07.13-18.

Helyszín: Zalaegerszeg, Kézművesek Háza

4. Közösségi Jurta Felújító Tábor (a Kézművesek Házával közösen) (20 fő)
2015.07.13-18.

Helyszín: Zalaegerszeg, Kézművesek Háza

5. „Hozz egy rokkát és fonjunk!” A rokka javításától a fonásig.- Országos, komplex jellegű fonó tábor (12 fő)
    2015.07.20-25.

Helyszín: Zalaegerszeg, Kézművesek Háza

6. Országos Fejfa Faragó Tábor (17 fő)
Dunántúli fejfák faragása a „Kárpát-medencei Fa Sírjelek Emlékpark” megvalósításához.

2015. szeptember 7-12.

Helyszín: Zalaegerszeg, Kézművesek Háza

III. Konferenciák

1. „Népi Kézműves Közösségek a Nyugat- Dunántúlon” (130 fő)
Téma: Pedagógiai módszerek a szakkörvezetésben, tárgymegújítási példák. Tervezés oktatása a gyakorlatban.

2015.02.21.

Zalaegerszeg, Keresztury Dezső Városi Művelődési Központ

2. Fazekas konferencia (50 fő)
Téma: A magyar cserépkályhák története, stíluskorszakai, néprajzi tájegységek, hagyományai.
2015.04.24., Göcseji Falumúzeum

3. VI. Konferencia a Népi Kézműves Alkotóházakról

3 fővel részt vettünk a konferencián.

Nádudvar, 2015.11.14-15.

IV. Rendezvények 
A mesterségek népszerűsítését, a népművészet megismertetését segítik elő a saját szervezésű és más partnerekkel közösen szervezett népművészeti rendezvények.


Országos rendezvények:

1. Népi Kézműves Alkotóházak és Műhelygalériák II. Országos Hétvégéje: (300 fő)
Élő Műhelynap a szálasanyag műhelyben

2015. március 27-29., Kézművesek Háza

2. XII. Zalaegerszegi Országos Fazekas- Keramikus Találkozó és Fesztivál (4000 fő)
2015. április. 24-26.

Helyszín: Göcseji Falumúzeum
Régiós rendezvények:

1. „Népi Kézműves Közösségek a Nyugat- Dunántúlon” c. Konferencia és Zalai Népművészeti Alkotóközösségek Kiállítása (130 fő)
2015. február 21.

Helyszín: Zalaegerszeg, Keresztury Dezső VMK

Megyei rendezvények

1. VI. Gébárti Családi Pünkösd (500 fő)
2015. május 25.

Helyszín: Zalaegerszeg, Kézművesek Háza

2015. szeptember 27.
2. 
Pályaválasztási Kiállítás és Szakmabemutató (500 fő)
Kézműves kiállítással, mesterség- bemutatóval részt vettünk a Zala Megyei Kormányhivatal által szervezett Pályaválasztási Kiállítás és Szakmabemutatón Keszthelyen november 5-6-án, Zalaegerszegen november 12-13-14-én, Nagykanizsán november 19-20-án.
Élő Műhelynapok a Kézművesek Háza szálasanyag műhelyében

1. Élő Műhelynap (300 fő)
2015.02.15., 

Gyékénykötés, szalmafonás, vesszőfonás, csuhéfonás.
2. Élő Műhelynap (300 fő)
2015.03.29., 

Gyékénykötés, szalmafonás, vesszőfonás, csuhéfonás.

V. Kiállítások 
Megyei és helyi kiállítások:

1. Zalai Népművészeti Alkotóközösségek Kiállítása

2015. február 21- március 7., Keresztury VMK (300 fő)
2. „Újra Öltünk és Örökítünk Program” hímző kiállítása Murarátkán

2015. február 23.- március 23. (50 fő)
3. Tavaszi Termés, zsűrizett alkotások kiállítása a Kamarák Házában

2015.03.19.- 2015.04.30. (100 fő)
4. Pajtakiállítás a Göcseji Falumúzeumban (4500 fő)
Fazekas mesterek kályhacsempe kiállítása.     


      
2015.04.24- 2015.05.24.

5. XVI. Élő Népművészet, Országos Népművészeti Kiállítás Nyugat-Dunántúli Regionális Kiállítása (500 fő)
Zalaegerszeg, Göcseji Múzeum
2015.05.16- 2015.06.27.

6. Őszi Termés, zsűrizett alkotások kiállítása a Kamarák Házában (100 fő)
2015.10.26.- 2015.11.27.

Jurta kiállítások:

- XII. Országos Zalaegerszegi Fazekas- Keramikus Találkozó és Fesztivál, (4000 fő)
   2015.04.24-26. Göcseji Falumúzeum

- XXIX. Mesterségek Ünnepe, (20.000 fő)
              2015. augusztus 20-23. Budai Vár

Újra öltünk és örökítünk 2. program 
· Hímző szakkörök záró kiállításai:
1. Kávás, 2015. április 19.  (50 fő)
2. Alsónemesapáti, 2015. április 25. (50 fő)
3. Gelse, 2015. május 10. (50 fő)
4. Muraszemenye 2015. május 12. (50 fő)
5. Rezi, 2015. május 20. (50 fő)
6. Radamos, 2015. május 23. (50 fő)
· Hímző szakkörök vándorkiállításai:

1. Alsónemesapáti, 2015. július 18. (50 fő)
2. Gelse, 2015. augusztus 8. (50 fő)
3. Muraszemenye, 2015. augusztus 29. (50 fő)
4. Radamos, 2015. szeptember 6. (50 fő)
5. Rezi, 2015. szeptember 26. (50 fő)
6. Kávás, 2015. október 10. (50 fő)
VIII. Népi iparművészeti zsűri szervezése (82 fő)
NIT zsűri szervezése évi két alkalommal a Hagyományok Házával és a Zala Megyei Kereskedelmi és Iparkamarával való együttműködésben, a Kamarák Házában.
2015.03.17., 2015.10.20.

275db tárgy zsűrizésére került sor.

IX. Pályázat

XVI. Élő Népművészet, Országos Népművészeti Kiállítás Nyugat-Dunántúli Regionális Kiállítása 

Meghirdetés 2015.01.01 – 2015.03.27.

Tárgyak begyűjtése 2015.05.04-05.

Zsűrizés 2015.05.08-09.

Kiállítás megnyitása 2015.05.16.
Pályázaton résztvevők száma: 194 fő

Pályamunkák száma: 964 db

Regionális kiállításon kiállított tárgyak: 405 db

Országos kiállításon kiállított tárgyak: 357 db.

Zalai elismerések:

Gránátalma Díj 1 db

Arany Oklevél 7 db

Ezüst Oklevél 4 db

Bronz Oklevél 6 db.
X. Megyei közművelődési feladatellátás (3000 fő)
A Zala Megyei Népművészeti Egyesületet a Nemzeti Művelődési Intézet szolgáltatási szerződés megkötésével megbízta a Zala Megyei tárgyalkotó népművészet módszertani feladatainak ellátásával, hogy segítse a népművészettel foglalkozó alkotók, alkotó közösségek, civil szervezetek, közművelődési intézmények munkáját. Ennek köszönhetően ellátjuk a megyében a népi kézművesség területén a közművelődési tanácsadást és szolgáltatást.
Január hó
Meghirdettük a 2015. 02.21-én, Zalaegerszegen a Keresztury Dezső Városi Művelődési Központban megrendezésre kerülő „Népi Kézműves Közösségek a Nyugat- Dunántúlon” című regionális konferenciát.

Február 3.
2015. február 3-án egyesületünk együttműködési megállapodást írt alá a Zala Megyei Kereskedelmi és Iparkamarával. Az együttműködés keretében egyesületünk a kamara kézműipari kollégiumával közösen segíti majd a népi kézművesség fejlődését, a fejlett piaci szolgáltatások kialakítását, közös rendezvények megvalósítását, és az ifjúsági utánpótlás elősegítését.
Február 7.
Ifjúsági Kovács Stúdiónk tagjai Takács István kovácsmester zalaszentbalázsi műhelyében kézi szerszámokat készítettek a gébárti kovácsműhely számára.

Február 15.
Egyesületünk „Élő Műhelynap a szálasanyag műhelyben” programsorozatával kapcsolódott a gébárti Kézművesek Háza Nyitott Műhelygaléria Napjához, melyre 2015. február 15-én 14-18 óra között került sor. A látogatók gyékényből csörgőt, csuhéból boszorkányt készíthettek. 

Február 21.
130 fő részvételével sikeresen lezajlott Zalaegerszegen, a „Népi Kézműves Közösségek a Nyugat- Dunántúlon” címmel regionális konferencia Egyesületünk szervezésében. A szakmai előadásokat követő délutánon gyakorlati műhelyfoglalkozásokon vehettek részt a fafaragó, hímző, szövő konferencia résztvevők. A konferencia kísérőprogramja a „Zalai népművészeti alkotóközösségek kiállítása” március 7-ig várta a látogatókat a Keresztury Dezső VMK Gönczi Galériájában. A kiállításon bemutatkoztak a tavalyi és idei „Újra öltünk, örökítünk” zalai hímző szakkörök is, nagy sikerrel. A gelsei és iklódbördőcei szakkörök tagjai részt vettek az egész napos programon is.

Február 23.
A 2013-2014-ben lezajlott zalai Újra Öltünk és Örökítünk program  záró hímző kiállítására 2015. február 23-án került sor, Murarátkán  a volt iskola épületéből átalakított turistaházban.
Február 28.
Ifjúsági Kovács Stúdiónk soron következő szakköri alkalma. 

Március 5.
A folyamat tanácsadás keretében 2015. március 5-én az Innovatív Dél- Zala Vidékfejlesztési Egyesület felkérésére, előadást tartottunk kézműveseknek Murakeresztúron „A népi kézművesség szerepe a vidékfejlesztésben” címmel.                                

Március 17.
Megyei NIT zsűri szervezése és lebonyolítása Zalaegerszegen. A zsűrire 51 alkotó jelentkezett 157 db tárggyal, melyből 74 db kapott „A” kategóriát, 45 db kapott „B” kategóriát, 12 db kapott „Ajándéktárgy” kategóriát, valamint 26 db került elutasításra.

Március 27- 29.
2015. március 27-29-én kerül megrendezésre a Népi Kézműves Alkotóházak és Nyitott Műhelygalériák II. Országos Hétvégéje, melynek egyik helyszíne a zalaegerszegi Kézművesek Háza. A rendezvény alkalmával a Ház és a Zala Megyei Népművészeti Egyesület alkotóközösségeinek munkájába engedünk betekintést, valamint csipkés, hímző és kovács továbbképzést szerveztünk a következők szerint:
Március 27-28. 10.00- 17.00, március 29. 9.00- 13.00

Országos Csipkekészítő Továbbképzés

Téma: A Pannónia csipke jellegzetes virág motívumainak feldolgozása

Március 28. szombat 10.00-16.00 

Hímző továbbképzés egyesületi tagságnak és az Újra Öltünk és Örökítünk hímző szakkörök tagságának

Téma: Azsúr öltéstechnikák tanulása és alkalmazása.

Március 29. vasárnap 10.00-18.00

10.00-13.00

Kovács továbbképzés 

Téma: Kovácsművesség a művészettörténeti korokban

14.00-18.00 

Zalai Ifjúsági Kovács Stúdió mesterség-bemutatója

14.00-18.00

„Élő Műhelynap a szálasanyag műhelyben”

Témák: gyékény tojástartó, nyuszi és fűzvesszőből ajtódísz alap készítése.

Április hó
A NIT zsűri alkalmával „A” kategóriával minősített tárgyakból kiállítást rendeztünk a Kamarák Házában, mely április 30-ig volt megtekinthető.

Április 11.
A Letenyéért Közéleti Egyesület szervezésében, a Letenyei Fámaháza Népművészeti Alkotóházban 2015. április 11-én szoboravatással tisztelegtek a 2006-ban elhunyt Keszei Sándorné zalai hímző és tanító, a Népművészet Mestere előtt. Irmus néni dolgozta föl, és tanította tovább nem csak Zala megyében, de az egész országban, a zalai fehérhímzéseket, a hetési gyapjúhímzést, és a letenyei hímzéseket. Mellszobrát egyesületi tagtársunk, Boa Endre fafaragó készítette el, az ünnepségen egyesületi delegációnk is részt vett és tisztelgett régi tanítónk előtt.

Április 13.
2015. április 13- június 30. között látható a gébárti Kézművesek Házában, egyesületi tagtársunk, Bátor Margit szövő, Népi Iparművész vitrin kiállítása.

Április 14.
XII. Zalaegerszegi Országos Fazekas- Keramikus Találkozó és Fesztivál sajtótájékoztatója a zalaegerszegi Tourinform Irodában.

Április 19., 25.
Az Újra öltünk és örökítünk 2. program keretében működő zalai hímző szakkörök záró kiállításaira kerül sor 2015. április 19-én Káváson és 2015.április 25-én Alsónemesapátiban. 
Április 24-26.
A Zala Megyei Népművészeti Egyesület és a Göcseji Falumúzeum 2015. április 24-26. között rendezte meg a XII. Zalaegerszegi Országos Fazekas- Keramikus Találkozó és Fesztivált. A Fesztiválon 50 fazekas képviselte az ország határain belüli és kívüli fazekas központokat, akik két napos fazekas verseny keretében mérték össze tudásukat. A verseny díjazottai számára pénzjutalmat oszthattunk ki, közülük is kiemelkedő nagyságrendű az Emberi Erőforrások Minisztériuma Kultúráért Felelős Államtitkárságának különdíja, melyben két fazekas részesülhetett. A Pajtagalériában „Fazekas mesterek kályhacsempéi címmel kiállítást szerveztünk, mely június 30-ig látható.

Április 28.                 
A folyamat tanácsadás keretében egyeztetés az Innovatív Dél-Zala Vidékfejlesztési Egyesület képviselőivel a lehetséges együttműködésről. Az egyesület kiküldte a Dél-Zalai településeknek egyesületünk szolgáltató jegyzékét. Már érkeznek a megkeresések a II. félévre.

Április 30.
Egyesületünk képviseltette magát a hévízi Festetics György Művelődési Központban rendezett Hímző szakköri kiállításon, mely alkotóközösség fennállásának 47. évét ünnepelte. 

Május 10., 12.,

20, 23.

Az Újra öltünk és örökítünk 2. program keretében működő zalai hímző szakkörök záró kiállításaira került sor 2015. május 10- én Gelsén, 2015. május 12- én Muraszemenyén, 2015. május 20-án Reziben, és 2015. május 23-án Radamoson. 
Május 16.

XVI. Élő Népművészet, Országos Népművészeti Kiállítás Nyugat-Dunántúli Regionális Bemutatójának kiállítás megnyitóját 2015. május 16-án, 11 órakor rendeztük meg Zalaegerszegen. Zala-, Vas- és Győr- Moson- Sopron megyékből 200 kiállítótól közel 700 alkotás került bemutatásra.  A kiállítás 2015. június 28-ig látható a Göcseji Múzeum időszaki kiállítótermében.

Május 25.
Egyesületünk 8. alkalommal rendezte meg a gébárti Kézművesek Házával közösen a Családi Pünkösdi Fesztivált, pünkösdhétfőn. Kézműves vásárral, mesterség- bemutatókkal, játszóházzal, hagyományőrző csoportok műsorával fogadtuk a kilátogató közönséget.

Június 15-20. 
2015.06.15-06.20. között rendeztük meg 12 fő részvételével az „Ősi csipkefajta- a Sprang csipke”- XV. Országos Csipkekészítő Tábort. Nemes Viola csipkekészítő oktatta a „Sprang” fonott csipke ősi csipkekészítő technikát. A tábor vezetője, Takács Zsuzsánna Népi Iparművész a vert csipke alapok oktatását végezte.
Június 29-

július 07.
Sikeresen lezajlott 2015.06.29-07.04. között az I. Zalaegerszegi Országos Ifjúsági Kovács Tábor, melyet a Zala Megyei Népművészeti Egyesület és a Magyarországi Kovácsmíves Céh közös szervezésű tábora volt. Takáts Zoltán céhmester és Takács István kovács irányítása mellett 12 fő vett részt a táborban. 

Július 13-18.
2015. 07.13-07.18. között került megrendezésre a „Zalai háziipari tevékenységünk, a kópic és a grábla”- szalmakötő és fafaragó tábor 13 fő részvételével, ahol Gregor Balázs tanította immáron negyedik éve a kópickötés fortélyait a résztvevők számára, valamint Nagy Béla fafaragó irányította a szerszámnyélkészítést és gereblyekészítést.

Július 18.
Az „Újra öltünk és örökítünk II. – hímző szakkörök újraindítása a közösségi művelődésben” elnevezésű program a Nemzeti Művelődési Intézet Zala Megyei Irodájának szervezésében, a Zala Megyei Népművészeti Egyesület szakmai segítségével zajlott 5 zalai és 1 szlovéniai magyar nemzetiségű településen: Alsónemesapáti, Gelse, Kávás, Muraszemenye, Rezi, Radamos (Szlovénia). A szakkörök anyagából vándorkiállítás sorozat indult, melynek első megnyitójára az alsónemesapáti Kultúrházban, 2015. július 18-án került sor. 

Július 20-25.
A táborok sorát 2015.07.20-07.25. között a „Hozz egy rokkát és fonjunk!” Országos Fonó Táborral folytattuk, ahol a rokkák javításán túl a kézi orsón való fonást, valamint különböző fonó technikákat tanulhattak meg a résztvevők. 

Augusztus 8., 29.
„Újra öltünk és örökítünk II”  szakkörök anyagából vándorkiállítást nyitottunk augusztus 8-án Gelsén, majd augusztus 29-én Muraszemenyén.

Augusztus 20-23. 
Egyesületünk 42 fővel vett részt a 29. Mesterségek Ünnepén, ahol a kiemelt témában a következő mesterség- bemutatókkal vártuk a közönséget: dikó és pásztorkunyhó készítése, domborúfaragás, kutyagerinc készítés, spanyolozás, csatkészítés, ónöntés, karikás ostor készítés, pásztorerszény és tarisznyakészítés, szűrhímzés, furulyakészítés. Tevékenységünket „Az Év Műhelye Díjjal” jutalmazták.

Szeptember 6., 26.
„Újra öltünk és örökítünk II” szakkörök anyagából vándorkiállítást nyitottunk szeptember 6-án Radamoson, majd szeptember 26-án Reziben.

Szeptember 7-12.
Szeptember 7-12. között került megrendezésre a III. Zalaegerszegi Országos Faműves Tábor. Az ország különböző pontjairól érkező 17 fafaragó mester 15 db dunántúli fejfát és 5 db sírkeresztet (Somogy, Baranya, Esztergom, Veszprém, Fejér, Pest, Borsod, Nógrád, Bars Megyék) készítettek ebben az évben, majd további három éven át más-más tájegység jellemző fejfái kerülnek elkészítésre. Az 2018. év végén a táborok alatt megfaragott fejfákból, a város segítségével szabadtéri „Kárpát- medencei Fa Sírjelek Emlékpark” nyílik Zalaegerszegen.

Szeptember 12.
Szeptember 12-én zajlott Budapesten a II. Magyar Értékek Napja a Nemzeti Művelődési Intézet szervezésében, ahol a Zala Megyei Irodával közösen mutatkoztunk be. Egyesületünk képviseletében Dulics Margit és Gerzsényi Gina kosárfonók és Hácskó Imréné vászonszövő tartottak egész napos mesterség- bemutatót a Szent István téren.

Október 1.
Személyes látogatás Belezna községben működő IKSZT-ben, ahol Gergelics Orsolya IKSZT vezetővel folytattunk megbeszélést és nyújtottunk módszertani segítséget.

Október 10.
„Újra öltünk és örökítünk II” szakkörök anyagának záró kiállítására október 10-én, Káváson került sor.

Október 16.
Október 16-án Skrabut Éva egyesületi elnök „Fókuszban az együttműködés” címmel előadást tartott „A falu- és tanyagondnoki szolgáltatások országos szakmai konferenciáján”.

Október 20. 
A Zala Megyei Kereskedelmi és Iparkamarával együttműködésben október 20-án NIT zsűrit tartunk Zalaegerszegen a Kamarák Házában. A zsűrire 31 alkotó 118 alkotást küldött be, a zsűri döntése alapján „Hagyományos A” kategóriában 19 db, „Hagyományos B” kategóriában 20 db, „Ajándéktárgy” kategóriában 10 db, „Modern A” kategóriában 37 db, „Modern B” kategóriában 18 db tárgy részesült. Elutasításra 14 db tárgy került.
Október 22-

december 11.
Az „A” kategóriás munkákból „Őszi termés” címmel kiállítást rendeztünk a Kamarák Házában, mely 2015. október 22. – 2015. december 11. között látogatható.

Október 29.
Budapesten a Néprajzi Múzeumban, a XVI. Élő Népművészet- Országos Népművészeti Pályázat és Kiállítás eredményhirdetésén és kiállítás megnyitóján való részvétel 28 fővel, mint a Nyugat- dunántúli pályázat és kiállítás szervezői és lebonyolítói.

November 7.
November 07-én tartottuk éves Egyesületi Szakmai Napunkat, ahol tagságunk „Helyi értékek, megyei értéktár. Értéktárak jelentősége, értékek gyűjtése, űrlapkitöltés.” címmel hallgathattak meg előadást a Zala Megyei Értéktár Bizottság vezetőjének, Konczér Katalinnak a prezentálásában. Élménybeszámolókat hallottunk a Milánói Világkiállításon résztvevő tagtársaink tapasztalatairól, élményeiről, valamint bemutatkoztak új tagtársaink.

November 5-6, 

12-14-, 19-20.
Közreműködőként részt vettünk a Zala Megyei Kormányhivatal által szervezett Pályaválasztási Kiállítás és Szakmabemutatón Keszthelyen november 5-6-án, Zalaegerszegen november 12-13-14-én, Nagykanizsán november 19-20-án. A rendezvényen kézműves kiállítással, mesterség- bemutatóval vártuk a pályaválasztás előtt álló fiatalokat.

Kapunyitogató program: 

A NMI Zala Megyei Irodájának felkérésére összeállítottuk a megyei Kapunyitogató programban részvevő népművészeket és a bemutatásra kerülő népművészeti szakágakat. 2 hónap alatt 6 helyszínen 12 népművész 12 féle tevékenységet mutatott be. Mestereink a bemutató mellett igyekeztek felmérni az adott település kézművességgel kapcsolatos hagyományait és igényeit a lehetséges jövőbeni együttműködés érdekében:
· Rezi, 2015. május 20.

· Zalamerenye, 2015. május 23.

· Csatár, 2015. május 24.

· Pakod, 2015. május 30.

· Barlahida, 2015. július 04.

· Semjénháza, 2015. július 18.

„ÚJRA ÖLTÜNK és ÖRÖKÍTÜNK 2: 
Az NMI felkérése alapján részt vettünk az „ÚJRA ÖLTÜNK és ÖRÖKÍTÜNK” és az „ÚJRA ÖLTÜNK és ÖRÖKÍTÜNK 2” országos mintaprogram zalai előkészítésében és elindításában. Hímző szakkörök újraindításához szakembereket, lehetséges helyszíneket kerestünk és javasoltunk az NMI Zala Megyei Irodájának. 2. forduló helyszínei: Kávás, Alsónemesapáti, Rezi, Gelse, Muraszemenye, Radamos (Szlovénia).
Adattár:

· Folyamatosan gondozzuk, bővítjük az általunk létrehozott „Zalai Községek Civil Adattárát”, mely jelenleg naprakész, 951 civil szervezetet tartalmaz, mely elektronikus formában a www.zalanepmuveszet.hu oldalon érhető el.

Elkészült szakmai elemzések: 2 db.

· A népművészeti szakkörök szerepe a tárgyalkotó népművészet hagyományőrzésében

· A Zala Megyei Népművészeti Egyesület Népi Design törekvései 

Fejlesztési javaslat: 2 db

· Fejlesztési terv a tárgyalkotó népművészeti hagyományőrzés területén szükséges fiatalítás segítésére Zala Megyében

· Fejlesztési Terv az Egyesület tárgyfejlesztő tevékenységének és a Népi Design projektek folytatására.
Értéktár:

· Az egyesület elnöksége elkezdte a megyei kézműves értéktár bővítésével kapcsolatos feladatokat. Ez év folyamán sikerült 7 zalai kézműves értéket összegyűjteni: Pannónia csipke, Zalai fehérhímzés, Geometrikus csipke, Szentgyörgyvölgyi viselet, Farkasfogas képkeret, Esztergályos perec, Zalahalápi díszlepedők.

Szakköri tevékenység:

· Megyei Kovács Stúdió működtetése havi rendszerességgel

· Zalaegerszegi Csipkekészítők működtetése heti rendszerességgel.

XI.  Információközvetítés, tanácsadás 

Az év folyamán folyamatos volt az információ közvetítésünk és a tanácsadásunk a népművészet területén. 

Az igénybevevők köre: népművészek, közművelődési intézmények, önkormányzatok, kistérségi irodák, idegenforgalmi irodák, magánszemélyek, sajtó. Tartalmát tekintve a sokszínűség jellemezte: megtalálható volt a rendezvényszervezés, alkotók címlistájának kérése, minősítési rendszert érintő kérdések, pályázati tanácsadás, a szakterületet érintő adó- és jogszabályok változásai. A tanácsadást és információt kérők száma megközelítőleg 300 főt.

XII. Folyamatosan működött az egyesület saját weboldala, a www.zalanepmuveszet.hu.
XIII. Civil kapcsolataink:

Szervezetünk tagja a Népművészeti Egyesületek Szövetségének, Pannon Helyi Termék Klaszternek, Népi Kézműves Alkotóházak Országos Egyesületének, Zalaegerszeg Turizmusáért Egyesületnek, Kis Léptékű Termékelőállítók Országos Érdekképviseleti Szövetségének.
Zalaegerszeg, 2015. december 8.
                                                                                      Skrabut Éva s.k.
                                                                                           Elnök

